Banco Ambrosiano

Banco Ambrosiano var en italiensk bank som gikk konkurs i 1982. Sentralt i bankens konkurs stod dens direktør Roberto Calvi og hans medlemskap i den ulovlige frimurerlosjen Propaganda Due. Bankens største aksjonær var Vatikanets bank Instituttet for religiøse verk, og det har blitt hevdet at dødsfallet til  Pave Johannes Paul I hadde sammenheng med et kriminelt nettverk som var knyttet til Banco Ambrosiano. Disse påstandene inspirerte blant annet en av handlingene i filmen Gudfaren del III. Vatikanets bank ble også anklaget for å kanalisere hemmelige pengeoverføringer fra USA til Solidaritet og Contras ved å benytte Banco Ambrosiano som mellomledd.

Kategori:Selskaper etablert i 1896
Kategori:Selskaper opphørt i 1982
Kategori:Tidligere italienske banker
Kategori:Italiensk politikk
Kategori:Mafia
Kategori:Propaganda Due
Kategori:Den hellige stol
Kategori:1896 i Italia
Italia